# Mitja Marató de Barcelona

La Mitja Marató de Barcelona, també anomenada eDreams Mitja Marató de Barcelona, és una cursa atlètica que es disputa anualment a Barcelona des del 1991.
La Mitja Marató de Barcelona és una de les proves de mitja marató més importants de l'Estat espanyol. Durant els primers anys la prova fou organitzada pel Club Natació Catalunya i es disputava amb inici i final a la Vila Olímpica. L'edició del 2010 fou la primera que superà els 5.000 inscrits i la del 2012 arribà als 12.500. El kenyà Abel Kirui, doble campió mundial de marató (en 2009 i 2011), té el rècord de la cursa (2012) amb 1.00.28 h. Anteriorment, aquesta prova ja havia passat a la història gràcies al rècord mundial que va registrar el keniata Florence Kiplagat l'any 2005 amb un temps d'1:05:09. Actualment, aquella marca és la setena millor de tots els temps. L'actual millor registre el va marcar el 2017 el també keniata Joyciline Jeposgei a València amb 1:04:51. El 2001, 2002 i 2003 coincidí amb la cursa de la Mercè. A partir del 2011, l'equip promogut per l'Ajuntament de Barcelona i format per les empreses RPM Racing i ASO s'encarregà de l'organització. Entre els vencedors en la categoria masculina destaquen Abel Antón (2000) i els kenyans Edwin Kibet, Alex Kirui, Erik Kibet, Jacob Yator i Peter Kosgei, a més d'Abel Kirui, i en la femenina, les kenyanes Joan Aiyabei, Lineth Chepkurui i Priscah Jeptoo, que l'any 2011 establí el rècord de la prova amb 1.10.08 h., i l'etíop Dergenesh Shisraw. L'any 2019 va batre el rècord d'inscripcions, amb 19.000 inscrits, després que en l'edició anterior del 2018 s'apuntessin 17.855 corredors. Aquesta marató ha merescut el reconeixement internacional, essent recompensada amb dos importants guardons: el Gold Label, màxima distinció que atorga la IAAF a les proves en ruta d'atletisme (2017), i el segell 5 estrelles de l'Associació Europea d'Atletisme, que valora la seva qualitat organitzativa.

## Palmarés

| Edició | Any | Vencedor | Temps(h:m:s) | Vencedora | Temps(h:m:s) |
| 21a | 2011 | Peter Kosgei (KEN) | 1:02:19 | Priscah Jeptoo (KEN) | 1:10:08 |
| 22a | 2012 | Abel Kirui (KEN) | 1:00:28 | Lineth Chepkurui (KEN) | 1:11:48 |
| 23a | 2013 | Eliud Kipchoge (KEN) | 1:00:04 | Atsede Baysa (ETH) | 1:07:33 |
| 24a | 2014 | Eliud Kipchoge (KEN) | 1:00:52 | Florence Kiplagat (KEN) | 1:05:12 |
| 25a | 2015 | Tadesse Abraham (SUI) | 1:00:42 | Florence Kiplagat (KEN) | 1:05:09 |
| 26a | 2016 | Vincent Kipruto (KEN) | 1:02:54 | Florence Kiplagat (KEN) | 1:09:19 |
| 27a | 2017 | Leonard Kipkoech (KEN) | 1:00:52 | Florence Kiplagat (KEN) | 1:08:15 |
| 28a | 2018 | Mule Wasihun (ETH) | 0:59:44 | Tejitu Daba (BHR) | 1:08:36 |
| 29a | 2019 | Eric Kiptanui (KEN) | 1:01:04 | Roza Dereje (ETH) | 1:06:01 |
| 30a | 2020 | Victor Kimutai Chumo (KEN) | 0:59:58 | Ashete Bekere (ETH) | 1:06:37 |
| 31a | 2021 | Haftu Teklu (ETH) | 0:59:39 | Tuei Sandrafelis (KEN) | 1:07:12 |
| 32a | 2022 | Haftu Teklu (ETH) | 0:59:06 | Margaret Kipkemboi (KEN) | 1:05:26 |
| 33a | 2023 | Charles Langat (KEN) | 0:58:51 | Irene Kimais (KEN) | 1:04:37 |
| 34a | 2024 | Kibiwott Kandie (KEN) | 0:59:22 | Joyciline Jepkosgei (KEN) | 1:04:28 |
| 35a | 2025 | | | | |

## Referències

* 1 2 3 «Mitja Marató de Barcelona». Enciclopèdia de l'esport català. Barcelona: Grup Enciclopèdia Catalana. [Consulta: 6 abril 2019].
* 1 2 3 4 «La Mitja Marató de Barcelona bat el rècord d'inscrits: 19.000 persones». El Món, 07-02-2019. Arxivat de l'original el 6 d’abril 2019 [Consulta: 6 abril 2019].
* ↑ «La eDreams Mitja Marató de Barcelona consigue la Gold Label de la IAAF». Sport, 22-11-2017 [Consulta: 6 abril 2019].
* ↑ «L'eDreams Mitja Marató de Barcelona reunirà gairebé 16.500 participants». Diari ARA, 09-02-2018 [Consulta: 6 abril 2019].
* ↑ «La elite eDreams Mitja Marató de Barcelona, a por el 59'». Running.es, 31-01-2018 [Consulta: 6 abril 2019].
* ↑ «Els kenyans Kosgei i Jeptto guanyen la Mitja Marató de Barcelona». El Periódico, 30-01-2011 [Consulta: 7 abril 2019].
* ↑ «El doble campió del món Abel Kirui s'imposa en la mitja marató de Barcelona més multitudinària». Corporació Catalana de Mitjans Audiovisuals, 26-02-2012 [Consulta: 7 abril 2019].
* ↑ «Més de 14.000 persones corren la mitja marató de Barcelona més popular i femenina». Diari ARA, 17-02-2013 [Consulta: 7 abril 2019].
* ↑ «Kiplagat, récord del mundo de medio maratón en Barcelona». Europa Press, 16-02-2014 [Consulta: 7 abril 2019].
* ↑ «Kiplagat torna a batre el rècord de Mitja Marató barcelona». Diari de Girona, 16-02-2015 [Consulta: 7 abril 2019].
* ↑ «Vincent Kipruto y Florence Kiplagat ganan la eDreams Mitja Marató de Barcelona». Europa Press, 14-02-2016 [Consulta: 7 abril 2019].
* ↑ «Los kenianos Kipkoech y Kiplagat, ganadores de la eDreams Mitja Marató de Barcelona». La Vanguardia, 12-02-2017 [Consulta: 7 abril 2019].
* ↑ «L'etíop Mule Wasihun s'imposa a la Mitja Marató de Barcelona i bat el rècord de la prova». Corporació Catalana de Mitjans Audiovisuals, 11-02-2018 [Consulta: 7 abril 2019].
* ↑ Cugat, Ricard «Victoria sin récord para Eric Kiptanui y Roza Dereje en el medio maratón de Barcelona». El Periódico, 10-02-2019 [Consulta: 7 abril 2019].
* ↑ «Victor Chumo y Ashete Bekere ganan sin récord la eDreams Mitja Marató de Barcelona». Mundo Deportivo, 16-02-2020 [Consulta: 6 agost 2022].
* ↑ «Mitja Marató de Barcelona 2021». Sport, 17-10-2021 [Consulta: 6 agost 2022].
* ↑ Rabella, Maria «Haftu Teklu i Margaret Kipkemboi guanyen la Mitja Marató de Barcelona 2022 El corredor etíop i la corredora keniana es proclamen campions de la cursa d'enguany, en el cas de Teklu revalida títol i bat un nou rècord de temps». Nació Digital, 03-04-2022 [Consulta: 6 agost 2022].
* ↑ «Així ha estat la Mitja Marató de Barcelona 2023». Betevé.cat, 19-02-2023. [Consulta: 18 febrer 2024].
* ↑ «Així s'ha viscut la Mitja Marató de Barcelona 2024». Beteve.cat, 11-02-2024. [Consulta: 18 febrer 2024].

## Enllaços externs

* Mitja Marató de Barcelona